arnastofnun/IGC-2024 huggingface dataset:
Kirkjukór Akureyrar - Oss berast helgir hljómar

Oss berast helgir hljómar er 33 snúninga LP hljómplata gefin út af SG - hljómplötum árið 1968.

Á henni flytur Kirkjukór Akureyrar jólalög. Stjórnandi er Jakob Tryggvason, organleikari Haukur Guðlaugsson. Hljóðritun fór fram í Mattíasarkirkju, Akureyri undir stjórn Péturs Steingrímssonar. Þrír Akureyringar eiga heiðurinn af útliti plötuumslagsins, þeir Kristján Kristjánsson, sem teiknaði það, Eðvarð Sigurgeirsson, sem tók ljósmyndina af kirkjunni og Matthías Gestsson, sem tók myndina af kórnum.
Systkinin Vilhjálmur og Elly Vilhjálms - Syngja saman

Vilhjálmur og Elly Vilhjálms er 33 snúninga LP hljómplata gefin út af SG - hljómplötum árið 1969.

Á henni flytja systkinin Vilhjálmur og Elly Vilhjálms tólf lög.

Magnús Ingimarsson hefur útsett lögin, hann leikur einnig á píanó og orgel auk þess sem hann stjórnar hljómsveit og kór. Hljóðritun fór fram hjá Ríkisútvarpinu undir stjórn Knúts Skeggjasonar. Forsíðumynd tók Óli Páll Kristjánsson.

Hljómplatan var endurútgefin á hljómdiski af Íslenskum Tónum árið 2006 með nýrri kápumynd og heitinu "Vilhjálmur og Elly Vilhjálms - Systkinin syngja saman". Árið 2009 var platan valin í 43. sæti yfir 100 bestu plötur Íslandssögunnar af notendum Tónlist.is.
Norðausturleiðin

Norðausturleiðin (rússneska: "Се́верный морско́й путь") er siglingaleið milli Atlantshafsins og Kyrrahafsins meðfram norðurströnd Rússlands. Stærstur hluti leiðarinnar er í ísi lögðu Norður-Íshafinu og hlutar hennar eru aðeins lausir við ís tvo mánuði á ári.

Norðausturleiðin var, ásamt Norðvesturleiðinni, eftirsótt skipaleið þar sem hún styttir mjög ferðatímann frá Evrópu til Kína og Indlands, sérstaklega áður en Súesskurðurinn og Panamaskurðurinn voru opnaðir. Fyrstu könnunarleiðangrar á Norðurslóðum voru tilraunir til að finna þessar leiðir. Pómorar höfðu áður notað siglingaleið sem náði að ósum Jenisejfljóts. Meðal þeirra sem könnuðu Norðurslóðir í leit að Norðausturleiðinni voru Willem Barents, Henry Hudson, Semjon Desnjev og Vitus Bering en tveir þeir síðarnefndu náðu að sigla alla leiðina með hléum vegna íss.

Með tilkomu útvarpssenda, gufuskipa og ísbrjóta varð fyrst mögulegt að nýta Norðausturleiðina til reglulegra siglinga. Sovétríkin lögðu mikla áherslu á notkun hennar og formleg opnun skipaleiðar norður fyrir Rússland var 1935. Þessari skipaleið hefur hnignað frá upplausn Sovétríkjanna 1990.

Hafnir.

Nokkrar hafnir á leiðinni eru íslausar allt árið. Þær eru (frá vestri til austurs): Múrmansk á Kólaskaga, Petropavlovsk á Kamtsjatka og Magadan, Vanino, Nakodka og Vladivostok í Kyrrahafinu. Aðrar hafnir eru yfirleitt nothæfar frá júlí fram í október eða er haldið opnum af kjarnorkuknúnum ísbrjótum.
Noisettes

Noisettes (stundum skrifað NOISEttes) er ensk rokkhljómsveit stofnið 2003 í London
Ragnar Sólberg Rafnsson

Ragnar Sólberg Rafnsson eða Zolberg (f. 2. desember 1986, Hafnarfirði) er söngvari, gítarleikari og einn aðal lagahöfunda hljómsveitarinnar Sign. Ragnar og bróðir hans, Egill Örn Rafnsson, eru synir Rafns Jónssonar, trommuleikara. Ragnar á tvö önnur systkini þau Helgu Rakel Rafnsdóttur og Rafn Inga Rafnsson.

Ragnar gekk í sænsku hljómsveitina Pain Of Salvation árið 2012 og hefur gefið út tvær plötur með þeim. Hann var látinn fara úr hljómsveitinni árið 2017.
Fagurey (Breiðafirði)

Fagurey er eyja í Breiðafirði, norður af Stykkishólmi. Næstu eyjar eru Bíldsey, Arney og Elliðaey. Á Fagurey bjó Sturla Þórðarson síðustu æviár sín og andaðist þar.
Fjarlæg framtíð

Futurama (á íslensku Fjarlæg framtíð) eru bandarískir teiknimyndaþættir eftir Matt Groening sem er þekktastur fyrir Simpsonfjölskylduna.

Söguþráður.

Fry (Philipus J Fry)er flatbökusendill sem býr í New York, kærasta hans er hætt með honum, fjölskylda hans lítur niður til hans og hann missir af veislu til að fagna komu tuttugustu og fyrstu aldarinnar vegna þess að hann þarf að sendast með nokkrar bökur. Þegar hann kemur á staðinn og kallar "pizza sending til I.C. Wiener" er staðurinn yfirgefinn og er fullur af skrítnum klefum sem virðist frysta fólk. Fry fagnar því tuttugustu og fyrstu öldinni einn á þessum stað en hann dettur óvart í einn klefann og stillist klukkan á klefanum sjálfkrafa á 1000 ár. Fry vaknar árið 2999 við aldarmót þrítugustu og fyrstu aldar þar sem lífið er allt öðruvísi. Þar hittir hann Leelu hina eineygðu geimveru sem hann verður ástfanginn af, Bender hitt drukkna vélmenni, Amy Wong hina kínversku stelpu frá mars, krabbann fátæka dr.Zoidberg lækni, snillinginn sem er aðeins kallaður "Prófessor"(Hubert Farnsworth), Hermes Conrad hinn gáfaði aðstoðarmaður prófessorins.

Eftir komu sína til framtíðarinnar fær Fry vinnu hjá langa, langa, langa, langa, langa, langa, langa, langa, langa, langa, langa, langa, langa, langa frænd sínum Hubert Farnsworth(prófessorinn) sem sendill.

Þættir og myndir.

Sería 1.

The Space Pilot 3000.

Fry er í frystiklefa í 1000 ár og kemur í framtíðna.

The Series Has Landed.

Fyrsti vinnudagur Fry, Benders og Leelu. sendiferð til tunglsins

I, Roommate.

Fry flytur inn í skápinn hans Benders.

Love's Labors Lost In Space.

Fear Of A Bot Planet.

A Fishful Of Dollars.

My three suns.

A Big Piece Of Garbage.

Hell Is Other Robots.

Sería 2.

A Flight To Remember.

Mars University.

When Aliens Attack.

Fry &amp; the Slurm Factory.

I Second That Emotion.

Brannigan, Begin Again.

A Head in the Polls.

Xmas Story.

Why Must I Be A Crustacean In Love.

Put Your Head on My Shoulder.

Lesser of Two Evils.

Raging Bender.

Bicyclops built for two.

How Hermes requisitioned his groove back.

The deep south.

Bender Gets Made.

The Problem with Popplers.

Mother's day.

Anthology of Interest I.

Clone of My Own.

Myndir:

Benders big score.

Naktar geimverur taka yfir jörðina.

The beast with a billion backs.

Benders game.

Bender fer að spila Dungeons and Dragons.

Into the Wild Green Yonder.
Skutur

Skutur (ft. "skutir" eða "skutar", sjá mismunandi rithætti) er afturhluti skips. Stýrið er oftast staðsett í skutnum. Þar var einnig aðstaða skipstjórans og hefðarmanna fyrr á öldum. Verulega var vandað við skreytingar á þessum hluta skipsins og gjarnan útskornar myndir o.fl. sem prýddi híbýlin. Fremsti hluti skipsins kallast stefni.
Þjóðvegur 34

Þjóðvegur 34 eða Eyrarbakkarvegur er 24 kílómetra langur vegur í Árborg og Ölfusi. Hann liggur frá Hringveginum við Ölfusárbrú, um Eyrarveg á Selfossi og niður eftir gamla Sandvíkurhreppi, framhjá Eyrarbakka og yfir Óseyrarbrú, um Hafnarskeið til Þorlákshafnarvegar.

Vegurinn niður til Eyrarbakka var malbikaður í áföngum á árunum 1977-1980. Óseyrarbrúin var vígð 1988.
Þjóðvegur 42

Þjóðvegur 42 eða Krýsuvíkurvegur er 27 kílómetra langur vegur í Hafnarfirði og Grindavík. Hann liggur frá Reykjanesbraut við Hafnarfjörð, inn að Undirhlíðum og um Vatnsskarð, meðfram Kleifarvatni, framhjá Seltúni og Krýsuvík til Suðurstrandarvegar í Krýsuvík.
Mengjasafn

Mengjasafn eða fjölskylda af mengjum er mengi, þar sem stökin eru einnnig mengi. Þakning mengis er dæmi um mengjasafn.
Ásgarður

Ásgarður er heimili ásanna í norrænni goðafræði. Þar er að finna hallir þeirra og í miðju Ásgarðs er Iðavöllur sem er samkomustaður goðanna. Inngangurinn í Ásgarð er um Bifröst sem Heimdallur verndar.
Hvalbakur

Hvalbakur (eða bakki) er þiljur eða hvelfing yfir fremsta hluta skips (fremsta rúmi í bát). Hvalbakur veitir aukið rými í lúkar. Skilrúmið milli vélarrýmis og farþegarýmis í bíl er kallað hvalbakur. Varast ber að rugla saman karlkyns orðinu hvalbakur við hvorkyns orðið hvalbak, sem merkir jökulsorfin klapparbunga.
Virki (stærðfræði)

Virki í stærðfræði er aðgerð, sem verkar á föll. Línuleg algebra fjallar um "línulega virkja", T, sem eru línulegar varpanir og uppfylla því eftirfarandi:

1. T("f" + "g" ) = T("f" ) + T("g" )

2. T("c f" ) = "c"T("f" )

þar sem "f" og "g" eru föll og "c" er fasti.

Línulegir virkjar eru mjög mikið notaðir í eðlisfræði og verkfræði.
Hraun (aðgreining)

Hraun getur átt við eftirfarandi:
Í svörtum fötum

Í svörtum fötum er íslensk hljómsveit stofnuð árið 1998.
Klukkuturn Westminsterhallar

Klukkuturn Westminsterhallar, oft ranglega nefndur Big Ben, er klukkuturn nærri norðausturenda Westminsterhallar í London. Gælunafnið "Big Ben" hefur lengi loðað við turninn, en það átti upphaflega við stærstu bjölluna í honum.

Stóra bjallan.

Aðalbjallan, þekkt sem the "Great Bell" á ensku, er stærsta bjallan í turninum og partur af Great Clock of Westminster, betur þekkt fyrir viðurnefnið Big Ben, sem er oftast misnefni fyrir "Clock Tower". Klukkan sjálf er 18 fet (um 5,5 m) að þvermáli og vegur 13 1/2 smálest. Hún var steypt árið 1856. Í loftárás Þjóðverja á London árið 1940 skemmdist hún, en var stuttu síðar komið í samt lag.
Þéttefni

Þéttefni eða fast efni er efnishamur, sem veldur mótstöðu vegna þess að frumeindir raðast þétt saman. Þéttefnisfræði eða storkufræði fjallar um slík efni.

Vegna þess hve þétt samanpökkuð atómin eru verður til spenna þegar við snertum fast efni eins og t.d. stein sem byggist upp á milli atóma okkar og atóma steinsins sem veldur því að fasta efnið snertir okkur aldrei sem leiðir af sér að atómin í fasta efninu blandist aldrei saman við annað fast efni. Einungis er hægt er að skilja föst efni í sundur.

Hins vegar er hægt að blanda föstum efnum saman ef þeim er breitt í vökvaform með því að hita fasta efnið verður hreyfing atómana örari sem leiðir af sér að þéttnin minkar og fasta efnið verður því að vökva sem getur eingöngu blandast öðrum efnum í vökvaformi.

Ef fast efni er hitað nógu mikið verður það að lofti og besta dæmið um fjölbreytileika fasa efnis er því líklega vatn (H2O) sem þekkist sem fast efni þegar það er í formi íss. Einnig má nefna plast, járn, við og steina sem dæmi um föst efni sem við þekkjum vel úr okkar daglega lífi
Hokkabaz

Hokkabaz er tyrknesk gamanmynd samin af Cem Ylmaz en Ali Taner Baltacı leikstýrði henni.
Hamborgari

Hamborgari er samloka með kjöti, hakki, sem ýmist er steikt á pönnu eða grillað. Kjötið sjálft er kryddað með hentugu kryddi og sett í hamborgarabrauð. Álegg, s.s. grænmeti og sósa, er haft á milli. Hamborgari er vinsæll skyndibiti eins og pizza (flatbaka) og samloka.
Hermann Hreiðarsson

Hermann Hreiðarsson (11. júlí 1974) er íslenskur fyrrum knattspyrnumaður og núverandi þjálfari ÍBV.

Hermann Hreiðarsson hóf að spila í ensku úrvalsdeildinni árið 1997, þegar hann gekk í raðir Crystal Palace á frjálsri sölu frá verðandi Íslandsmeisturum ÍBV. Hermann náði þó ekki að hindra liðið frá falli sama ár.

Í september 1998 gekk hann til liðs við þriðjudeildarliðið Brentford fyrir 750 þúsund pund sem var þá metupphæð fyrir leikmann í þeirri deild. Brentford vann deildina þetta ár, en í óktóber 1999 fór Hermann til úrvalsdeildarliðsins Wimbledon FC fyrir 2,5 milljónir punda. Líkt og hann gerði hjá Crystal Palace náði hann ekki að hindra liðið frá falli tímabilið 1999-00, þó vakti hann mikla athygli meðal margra liða.

Tímabilið 2000-01 gerði hann 4,5 milljóna punda samning við Ipswich Town sem voru þá nýlega búnir að komast upp í efstu deildina á Englandi og hafði félagið þá aldrei eytt svo miklu í leikmann áður. Ipswich náði fimmta sæti á sínu fyrsta ári í ensku úrvalsdeildinni og tryggðu sér þá þátttökurétt í UEFA Cup. 12 mánuðum seinna voru Ipswich menn ekki eins heppnir og þeir voru á síðasta tímabili og féllu niður um deild. Á sama tíma missti félagið þeirra bestu leikmenn en Hermann neitaði hins vegar að ganga til liðs við þáverandi nýliðana í ensku úrvalsdeildinni West Bromwich Albion sem buðu honum samning.

Í mars 2003 hélt Hermann til úrvalsdeildarliðsins Charlton Athletic fyrir 800 þúsund pund. Hann skrifaði undir þriggja og hálfs árs samning við félagið, auk þess sem að liðið fengi 100 þúsund pund ef þeir næðu að halda sér uppi tímabilið 2003-04. Hermann sannaði að hann væri eins og klettur í vörninni þegar að hann spilaði sinn fyrsta leik fyrir félagið þegar Charlton sigraði Manchester City á heimavelli 3-0. Sama tímabil missti hann aðeins af fimm leikjum af leiktíðinni og var reglulega í byrjunarliði hjá félaginu. Í lok tímabilsins 2006-07 féllu Charlton niður um deild, þá var það í fjórða skiptið sem Hermann féll niður úr úrvalsdeildinni, og allt með mismunandi liðum. Hermann var með klásúlu í samningnum sínum sem gerði honum kleyft að yfirgefa félagið ef það félli niður um deild.

Þann 25. maí 2007 gerði hann tveggja og hálfs árs samning við úrvalsdeilarliðið Portsmouth FC. Hann skoraði sitt fyrsta mark fyrir félagið þegar hann skoraði í 7-4 sigri Portsmouth gegn Reading. Síðar gekk hann til liðs við Coventry, en spilaði lítið fyrir félagið vegna meiðsla.

Hermann sneri sér að þjálfun eftir knattspyrnuferil sinn. Hann hefur þjálfað Fylki og ÍBV. Árið 2018 hélt hann til Indlands til að þjálfa lið frá Kerala.

Hermann Hreiðarsson var kvæntur Rögnu Lóu Stefánsdóttur og eiga þau tvær dætur saman.
Murat Boz

Murat Boz (f. 7. mars,1980 í Zonguldak) er tyrkneskur söngvari og leikari.
Niðarósdómkirkja

Niðarósdómkirkja (norska: "Nidarosdomen") í Niðarósi eða Þrándheimi, er næst stærsta dómkirkja í Norður-Evrópu (á eftir Uppsaladómkirkju). Kirkjan er miðstöð fyrir Niðarósstifti eða Þrándheimsstifti sem nær yfir Norður-Þrændalög og Suður-Þrændalög.

Þar sem Niðarósdómkirkja stendur hefur í frumkristni verið lítil timburkirkja. Eftir að Ólafur Haraldsson Noregskonungur féll á Stiklarstöðum árið 1030, var hann grafinn í Niðarósi. Brátt urðu þar ýmsar jartegnir, sem leiddu til þess að hann varð höfuðdýrlingur Norðmanna, og víðar um Norðurlönd. Flokkar pílagríma streymdu að úr ýmsum áttum eftir Niðarósvegunum, til þess að sækja Ólaf heim og njóta þeirra jarteikna (kraftaverka) sem hann var frægur fyrir.

Um 1070 var hafist handa við að byggja mun stærri steinkirkju yfir legstað Ólafs, og var hún fyrsti vísir að Niðarósdómkirkju. Árið 1153 varð Niðarós erkibiskupssetur. Umdæmi erkibiskupsins náði yfir norðvesturhluta Svíþjóðar, Noreg, og þau lönd sem þaðan höfðu byggst, allt frá Orkneyjum, Suðureyjum, Mön, Hjaltlandi og Færeyjum, til Íslands og Grænlands. Varð það til þess að efla mjög Niðarós sem kirkjulega miðstöð.

Niðarósdómkirkja er krýningarkirkja Noregskonunga, þó að sá siður sé nú reyndar aflagður.

Byggingarsaga.

Elstu hlutar kirkjunnar eru um 850 ára gamlir, en viðgerðir, viðbætur og breytingar hafa verið gerðar allt til okkar daga. Háaltarið, sem er í barrokkstíl, er frá árinu 1743 og er eftir myndskerann Jonas Granberg.

Elstu hlutar kirkjunnar.

Af elstu steinkirkjunni, sem byggð var 1070 - 1090, er varla nokkuð eftir. Aðrir gamlir byggingarhlutar eru:

Eldsvoði og viðgerð.

Oftar en einu sinni hefur kviknað í kirkjunni, síðast 1719 eftir að eldingu laust niður í kirkjuna. Árið 1869 hófst mikil viðgerð, og raunar endurgerð, á dómkirkjunni, undir stjórn arkitektsins Heinrich Ernst Schirmer. Viðgerðinni var að mestu lokið 1965, en það var þó ekki fyrr en 2001 að gengið var formlega frá verklokum.
Kambhvelja

Kambhvelja (fræðiheiti: "Bolinopsis infundibulum") er hveljutegund sem lifir í Svartahafinu og Kaspíahafinu. Þær fljóta um í vatninu og spyrna sig áfram með bifhárum sem mynda raðir kamba eftir líkamanum endilöngum. Þær eru taldar einna vatnsmestar af lífverum jarðar, enda svo til litlausar og gegnsæjar. Kambhveljur eru um 25 sentimetra langar.
Kristín og Helgi - Á suðrænni strönd

Á suðrænni strönd er 33 snúninga LP hljómplata gefin út af SG - hljómplötum árið 1971. Á plötunni flytja Kristín Á. Ólafsdóttir og Helgi Einarsson tólf þjóðleg lög.
Þórir Baldursson leikur vinsæl íslensk lög

Þórir Baldursson leikur vinsæl íslensk lög er 33 snúninga LP hljómplata gefin út af SG - hljómplötum árið 1970. Þórir Baldursson, sem hefur útsett allar lagasyrpurnar, leikur á hammond-orgel (og lítið eitt á harmoniku) en með honum eru nokkrir kunnir sœnskir hljómlistarmenn. Bernt Rosengren leikur á altó-saxó-fón, tenór-sax og flautu. Leif Bengtsen á trompet, Dave Maytan á bassa-básúnu, Flemming Jörgensen á trommur, Lennart Nyhlén á gítar og Hjörleifur Björnsson á bassa (en Hjörleifur er íslenzkur hljómlistamaður, sem starfað hefur í Svíþjóð í tœpan áratug). Hljóðritun fór fram í STEREO í fullkomnasta stúdíói Stokkhólmsborgar, AB Europafilm undir stjórn (pro-ducer) Þóris Baldurssonar, en tœknimenn voru Gert Palmcrantz og Lars Rosin. Forsíðumynd á umslagi tók Bengt H. Malmqvist.
Iceland (verslunarkeðja)

Iceland Foods Ltd er bresk verslunarkeðja sem sérhæfir sig í frosnum matvælum. Hún var að stærstum hluta í eigu Landsbankans og Íslandsbanka en var seld eftir efnahagshrunið. Hún rekur sex verslanir á Íslandi.
Hjól

Hjól er hringlaga hlutur sem er festur á öxul sem snýst í legu. Hjólið er lykilhluti öxulhjólsins sem er ein af sex grunnvélum klassískrar vélfræði. Hjól með öxli eru notuð til að flytja þunga hluti eða vinna önnur verk í samsettum vélum þar sem þarf að draga úr núningi. Hjól eru lykilþættir í talíum, snúningshjólum leirkerasmiða, stýrishjólum á skipum og bílum, og þar fram eftir götunum.

Hjól eru notuð í flutningum. Þau draga úr núningi með því að rúlla um öxul sinn ef vægi er beitt á þau, til dæmis þyngdarafli eða öðrum ytri kröftum eða átaki. Talið er að hjólið hafi fyrst verið fundið upp í Mesópótamíu á Nýsteinöld og Súmerar fundu upp á því að nota snúningshjól í leirkeragerð, en ekki er vitað hvort notkun þess breiddist út þaðan eða hafi þróast í öðrum heimshlutum með sjálfstæðum hætti.
Den Arnamagnæanske Samling

Den Arnamagnæanske Samling eða Árnasafn er safn handrita og rannsóknarstofnun í íslenskum og norrænum fræðum við Kaupmannahafnarháskóla. Stofnunin er systurstofnun Stofnunar Árna Magnússonar á Íslandi. Báðar eru kenndar við Árna Magnússon (1663-1730), sem var prófessor við háskólann í Kaupmannahöfn, og var stofnandi og eigandi handritasafnsins.

Meðal útgáfurita stofnunarinnar eru eftirtaldar ritraðir:
Þingmaríumessa

Þingmaríumessa (eða þingmáríumessa) er 2. júlí. Það er vitjunardagur Maríu, en hann bar upp á alþingistíma frá lokum 13. aldar til 1700. Sami dagur er einnig nefndur: "Maríumessa hin nýja".

Vikan frá Jónsmessu til Þingmaríumessu nefnist messur (kv.ft).
Listi yfir handhafa einkarétts á Íslandi

Eftirfarandi hafa einkarétt til einhvers skv. íslenskum lögum, handhahafar almennra einkaleyfa eru ekki á listanum.
Móastör

Móastör (fræðiheiti: "Carex rupestris") er stör sem vex í þurrum móum. Hún verður 5 til 20 sm há og ber þrjú til átta rauðbrún öx.

Á Íslandi er móastör algeng á Norðurlandi.
Staðarbakkakirkja

Staðarbakkakirkja er inn af botni Miðfirðjarðar. Þar er bændakirkja (útkirkja) sem þjónað hefur verið frá næsta bæ, Melstað, frá árinu 1907. Núverandi kirkja þar var reist árið 1890 og tekur 120 manns í sæti. Hún er úr timbri en altaristöfluna gaf Björn Guðmundur Björnsson kenndur við Torfustahús þar sem hann átti heima á meðan hann stundaði búskap eða Hvammstanga þar sem hann bjó síðari hluta æfinnar, altaristöfluna gaf hann til minningar um son sinn sem lést mjög ungur (heimild úr ljóðabókinni "Glæðum" eftir Björn). Altaristöfluna málaði Eyjólfur Eyfells árið 1931 og sýnir hún Krist.
Slydda

Slydda, kraparigning eða bleytukafald er úrkoma sem er á mörkum þess að vera snjór.

Íðorðafræði.

Í íslensku eru mörg samheiti yfir slyddu eins og "bleytuhríð", "hlussuhríð" (eða "hlussudrífa"), "krepja", "lonsa", "slepjuveður" og "slúð". Slydda kallast "klessingur" eða "níðsla" (það er slydda sem frýs er niður kemur, samanber "níðslubyr") þegar hún fellur á jörðina og talað er um að „það slyddi“ eða „það krepji“.
Nútímabörn

Nútímabörn var íslensk þjóðlagarokksveit sem starfaði árið 1969 og gaf út eina breiðskífu, "Nútímabörn", sama ár. Platan innihélt mest erlend lög með íslenskum textum en líka tvö frumsamin lög eftir Ágúst Atlason. Hljómsveitina skipuðu Drífa Kristjánsdóttir, Ágúst Atlason, Ómar Valdimarsson, Snæbjörn Kristjánsson og Sverrir Ólafsson.
Þorsteinn Ingi Sigfússon

Þorsteinn Ingi Sigfússon, eðlisfræðingur og prófessor við HÍ (fæddur í Vestmannaeyjum 4. júní 1954, d. 15. júlí 2019), var frumkvöðull á sviði orkurannsókna á Íslandi.

Stúdent frá MH 1973, nám í eðlisfræði og stærðfræði við háskólann í Kaupmannahöfn 1973-1978 og doktorspróf frá háskólanum í Cambridge á Bretlandi 1982. Hann stofnaði mörg sprotafyrirtæki, m.a. Íslenska NýOrku ehf. og sýndi fram á að nota megi vetni til að knýja ökutæki. Sæmdur riddarakrossi hinnar íslenzku fálkaorðu 2004. Hlaut Alheimsorkuverðlaunin í júní 2007 (um 27 milljónir íslenskra króna, þar af um helminginn til persónulegra nota) og gegnir starfi forstjóra Nýsköpunarmiðstöðvar Íslands frá sama mánuði. Þorsteinn var bróðir Árna Sigfússonar fyrrverandi bæjarstjóra í Reykjanesbæ, Þórs Sigfússonar fyrrverandi forstjóra Sjóvar hf. og Gylfa Sigfússonar fyrrverandi forstjóra Eimskipafélags Íslands hf. Þorsteinn Ingi kom að stofnun og sat í stjórn Íslenska Orkuklasans (áður Iceland Geothermal) frá 2009-2018.
Reynir Jónasson - Leikur 30 vinsælustu lög síðustu ára

Reynir Jónasson - Leikur 30 vinsælustu lög síðustu ára er 33 snúninga LP hljómplata gefin út af SG - hljómplötum árið 1972. Hljóðritun Péturs Steingrímssonar. Útsetningar gerði Ólafur Gaukur, sem jafnframt stjórnaði hljóðritun. Ljósmynd á plötuumslagi tók Jóhannes Long.
Píslarsaga séra Jóns Magnússonar

Píslarsaga er rit sem séra Jón Magnússon (1601-1696) samdi árin 1658-1659 og fjallar um þær raunir sem yfir hann gengu 1655 er hann veiktist vegna galdra (sem hann hélt sjálfur fram). Var ritið varnarskjal Jóns í máli gegn Þuríði Jónsdóttur frá Kirkjubóli í Skutulsfirði og jafnframt ákæra á hendur henni fyrir galdraofsóknir. Jón hafði áður komið því í kring að faðir Þuríðar og bróðir hennar skyldu brenndir fyrir galdra.
.hn

.hn er þjóðarlén Hondúras.
Lusitania (skip)

RMS Lusitania var breskt farþegaskip (skemmtiferðaskip þess tíma) sem var sjósett 7. júní 1906. Lusitaniu var sökkt í fyrri heimsstyrjöldinni við Írlandsstrendur þann 7. maí 1915 af þýskum kafbáti, U-20. 1198 manns létu lífið og varð þessi atburður til þess að mörg ríki snerust gegn Þjóðverjum.
Greenwich

Greenwich (borið fram /'ɡɹɛn.ɪtʃ/, /'ɡɹɪn.ɪdʒ/ eða /'ɡɹɛn.ɪdʒ/) er hverfi í borgarhlutanum Greenwich í Suðaustur-London á Englandi, sunnan megan við Thames-ána. Hverfið er þekkt fyrir siglingasögu sína og staðartímann kenndan við Greenwich.

Ásamat helstu ferðamannastöðunum eru Þúsaldarhvelfingin, stjörnuathugunarstöðin Royal Observatory og klipparinn Cutty Sark. Háskólinn í Greenwich er í hverfinu.
Mikligarður (aðgreining)

Mikligarður getur átt við
The Smiths

The Smiths var hljómsveit frá Manchester, Englandi, sem starfaði á árunum 1982 til 1987. Aðallagasmiðir sveitarinnar voru söngvarinn Steven Patrick Morrissey og gítarleikarinn Johnny Marr. Það sem einkenndi tónlist Smiths voru þunglyndislegir textar Morrissey, grípandi lagalínur og þéttur gítarleikur Johnny Marr. Plötur sveitarinnar voru gefnar út af Rough Trade Records. Þeir náðu aldrei miklum vinsældum utan Bretlands á meðan þeir voru saman en hafa síðan náð nánast „költ status“ beggja vegna Atlantsála. Smiths teljast með svokallaðra Indie sveita og eru í dag taldir á meðal áhrifamestu hljómsveita 9. áratugarins. Eftir að the Smiths hættu hóf Morrissey sólóferil.

Trommari og bassaleikari sveitarinnar; Mike Joyce og Andy Rourke fóru í málaferli við Morrissey og Marr árið 1991. Fullyrtu að þeir hefðu einungis fengið 10% hver af tekjum sveitarinnar en vildu meiri skerf. Rourke náði sáttum en Joyce vann mál sitt árið 1996.

The Smiths hafa haft mikil áhrif á indie-rokk og bretapopp senurnar.

Árið 1985 stóð til að hljómsveitin kæmi til Íslands en hætt var við það.
Hverfisgata

Hverfisgata er gata í Reykjavík sem liggur samsíða Laugavegi og teygir sig frá Hlemmi niður á Lækjargötu. Hverfisgata er kennd við Skuggahverfi, og fékk formlega nafn sitt árið 1898.

Hverfisgata er ein af höfuðgötum miðbæjar Reykjavíkur. Frá því skömmu eftir þarsíðustu aldamót hefur hún ásamt Laugavegi verið aðalsamgönguæðin út úr og inn í bæinn til austurs og á fyrri hluta 20. aldar var hún ein af fjölmennustu götum höfuðstaðarins.
Tíminn flýgur

Tíminn flýgur (Latína tempus fugit, sem þýðir „tíminn flýr“, en er oftast þýtt sem „tíminn flýgur“) er latneskt orðatiltæki, oft ritað á úrskífur. Var fyrst notað í 284. erindi þriðju bókar "Búnaðarbálks", Virgils: "Sed fugit interea fugit irreparabile tempus", sem þýða mætti sem „en hann flýr á meðan, óbætanlegur týminn flýr“.

Orðtakið er oft notuð í talmáli í merkingunni: „nú líður óafturkræfur tími“, sem gefur til kynna að verið sé að eyða þeim tíma sem maðurinn hefur til umráða af lífi sínu.